357

རྒྱ་མདུད་འབར་བའི་རྒྱུད་བཞུགས་པའི་དབུ་
ཕྱོགས་ལགས་སོ། །
།ཞང་ཞུང་སྐད་དུ། ཝ་རི་ཛ་ལ་ཏན་ཏྲ་ད་དོད་ཅི། བོད་སྐད་དུ། རྒྱ་མདུད་
འབར་བའི་རྒྱུད་ཅེས་བྱ་བ། དབལ་གྱི་རྒྱལ་པོ་མཁའ་འགྱིང་གཟི་བྱིན་མཆོག་ལ་ཕྱག་
འཚལ་ལོ། །
༧ འདི་སྐད་བདག་གིས་ཐོས་པའི་དུས་ཅིག་ན། འཇིགས་བྱེད་དབལ་གྱི་རྒྱལ་པོ་
མཁའ་འགྱིང་གཟི་བརྗིད་མཆོག་ཅེས་བྱ་བ། དྲག་པོའི་སྟོབས་ཀྱིས་སྤྲུལ་པ་ཅིར་ཡང་
སྟོན་པ། རྔམ་པའི་གདངས་ཀྱིས་ལོག་འཁྲུལ་ཟིལ་གྱིས་གནོན་པ། རྣམ་པར་དག་ཅིང་
ལྷུན་གྱིས་གྲུབ་པས། ལས་དང་ཉོན་མོངས་ཐམས་ཅད་གྲོལ་བར་མཛད་པ་དེ་ཉིད།
རང་བཞིན་ལྷུན་གྱིས་གྲུབ་པ། གྲུ་གསུམ་ཨེ་ཡི་ཕོ་བྲང་། མེ་རི་འབར་བའི་གཞལ་ཡས།
ཡུམ་ཆེན་སྲིད་པའི་གསང་མཛོད། བདེ་བ་ཆེན་པོའི་ཀློང་ན། གཟི་བརྗིད་མཆོག་དང་
ལྡན་པར་བཞུགས་སོ། །དེ་ལ་འཁོར་ཁྲོ་བོ་དང་། ཁྲོ་མོ་དང་། གཟེ་མ་དང་། གྱད་མོ་
དང་། ཕོ་ཉ་དང་། སྤྲུལ་པའི་ཚོགས་བསམ་གྱིས་མི་ཁྱབ་པས་བསྐོར་ཏེ་གནས་སོ། །
གཞན་ཡང་དབལ་གྱི་མ་མོ་དགུ་ཁྲི་ལ་སོགས། གདུག་པ་དམོད་པའི་མཚོན་ཆ་ཅན།
ཟས་སུ་ཤ་དང་ཁྲག་ལ་ཟ། འཇིག་རྟེན་གྱི་སྲོག་དབུགས་ཚེ་བཀྲག་ལ་དབང་བྱེད་པ།
ལས་སུ་བསད་དང་བཅད་ལ་དགའ་བ་རྣམས་དང་ཐབས་ཅིག་ཏུ་བཞུགས་སྟེ། འདི་
ལྟར་འབྱུང་བ་ས་ལ་མངའ་མཛད་ཅིང༌། འགྲོ་བ་རྣམས་ཀྱི་ཤ་ཡི་བདག་མོ། །སྲིད་པ་
358

རྒྱུད་སྡེ།
18
རྒྱ་མདུད་འབར་བའི་རྒྱུད།
རི་རབ་ཀྱི་ཕུར་འགྲིལ་མ་རྣམས་དང༌། འབྱུང་བ་མེ་ལ་མངའ་མཛད་ཅིང་། འགྲོ་བ་
རྣམས་ཀྱི་དྲོད་ཀྱི་བདག་མོ་མེ་དཔུང་ཁྲོས་པའི་ཕུར་འགྲིལ་མ་རྣམས་དང༌།
འབྱུང་
བ་ཆུ་ལས་མངའ་མཛད་ཅིང་། འགྲོ་བ་རྣམས་ཀྱི་ཁྲག་གི་བདག་མོ་ཆུ་སྲིན་ཁྲོས་པའི་
ཕུར་འདྲིལ་མ་རྣམས་དང་། འབྱུང་བ་རླུང་ལ་མངའ་མཛད་ཅིང་། འགྲོ་བ་རྣམས་ཀྱི་
དབུགས་ཀྱི་བདག་མོ། །རླུང་ནག་འཁྱིལ་བའི་ཕུར་འགྲིལ་མ་རྣམས་དང་། འབྱུང་བ་
ནམ་མཁའ་ལ་མངའ་མཛད་ཅིང་། འགྲོ་བ་རྣམས་ཀྱི་ཡིད་ཀྱི་བདག་མོ། །དྲག་ཤུལ་
ཁྲོས་པའི་ཕུར་འགྲིལ་མ་རྣམས་དང་ཐབས་ཅིག་ཏུ་བཞུགས་སོ། །གཞན་ཡང་སྤྲུལ་པ་
བུད་མེད་ཀྱི་ཚོགས་རྣམས་དང༌། མཚོ་སྨན་གཏིང་བདུད་མོ་ཡི་ཚོགས་རྣམས་དང་།
དྲེགས་པ་ས་བདག་བུ་མོའི་ཚོགས་རྣམས་དང་། ཡིད་སེམས་སྤྲུལ་པའི་བུད་མེད་མ་
བདུན་ཕུར་འདེབས་ཀྱི་ཚོགས་རྣམས་དང་། ཁ་སྡུད་སྲིད་པའི་བུད་མེད་ལྕམ་དྲལ་
གྱི་ཚོགས་རྣམས་དང་ཐབས་ཅིག་ཏུ་བཞུགས་སོ། །དེ་ནས་དབལ་གྱི་རྒྱལ་པོ་མཁའ་
འགྱིང་དེ་ཉིད་ཐུགས་ཉིད་བོན་ཉིད་མཉམ་པའི་ངང་ལས་མ་གཡོས་ཀྱང་། འཇིག་
རྟེན་ན་མ་རུང་ཅིང་དྲེགས་པ་ཅན་དེ་རྣམས་དང་། གཏིང་ཁམས་གདུག་པ་བུད་
མེད་ཀྱི་ཚོགས་དེ་རྣམས་དབང་དུ་བསྡུ་ཞིང་དམ་ལ་གདག་པའི་ཕྱིར་སྐུ་འཇིགས་བྱེད་
འབར་བའི་ཁྲོ་བོ་ཆེན་པོར་སྤྲུལ་ཏེ། སྤྱན་བཟློག །ཚེམས་གཙིག །ཞལ་གདང༌། སྤྲུལ་
པ་འཇིག་རྟེན་གྱི་ཁམས་གང་པར་བཀྱེད་དོ། །རྔམ་པའི་ཞལ་ནས། བསྭོ་ཨཱོྃ་ཧེ་ཏྲག་ཤ་
དུ་དུ་མ་ར་ཡ་ལྷན། ཞེས་དྲག་པོ་འབྲུག་གི་ང་རོ་བསྒྲགས་པ། འཁོར་དེ་རྣམས་བྲེད་
བསྔངས་བརྒྱལ་བུབ་འདྲེ་ལྡོག་ཅིང་། ཁ་ནས་ཁྲག་སྐྱུག་ཤིན་ཏུ་བ་སྤུ་གཟེངས་ཤིང་
ལུས་སྦྲིད་པར་གྱུར་ཏོ། །འཇིག་རྟེན་གྱི་ཁམས་འདི་ཡང་མཐོ་དམན་ཞིག་རལ་ཅན་དུ་
གྱུར་ཏོ། །དེ་ཡི་ཚེ་དེ་ཡི་དུས་ན། དྲག་པོའི་རྫུ་འཕྲུལ་ཅན་ཅུང་ཟད་ཡལ་ནས་ཡུམ་
ཐུགས་རྗེ་བྱམས་མ་ཞེས་བྱ་བས། རང་གི་སྟན་ལ་ལངས་ཏེ། གཙོ་བོ་ལ་བསྐོར་བ་དང་
359

གསུང་རབ་སྒོ་མཛོད་རིན་པོ་ཆེའི་གླེགས་བམ། 129
འོ།་
ལྷ་ཕྱག་བྱས། མེ་ཏོག་ཕུལ་ཞིང་མདུན་དུ་འཁོད་ནས་འདི་སྐད་ཅེས་ཞུས་སོ། །དབལ་
གྱི་རྒྱལ་པོ་ཁྲོ་བོའི་མཆོག །བྱིན་རླབས་སྟོབས་ཆེན་ལྡན་པའི་སྐུ། གདུག་ཅིང་དྲེགས་
པའི་འཁོར་རྣམས་ཀུན། དམ་ལ་གདག་ཕྱིར་བསྒྲུབ་ཐབས་གང་། འཇིགས་བྱེད་ཆེན་
པོས་བཀའ་སྩོལ་ཅིག །ཞེས་ཞུས་པས། ཁྲོ་བོ་ཡབ་ཀྱིས་བཀའ་སྩལ་པ། ལེགས་
ཡུམ་ཆེན་བྱམས་མ་གཙོ། མ་འོངས་ཕྱི་རབས་བསྟན་སྲུང་ཕྱིར། གདུག་ཅིང་དྲེགས་
པའི་བསྒྲུབ་ཐབས་རྣམས། བཤད་པར་བྱ་ཡིས་བདེན་པར་ཉོན། ཞེས་བཀའ་སྩལ་
ཏོ། །རྒྱ་མདུད་འབར་བའི་རྒྱུད་ལས། གླེང་གཞིའི་ཞུས་པའི་ལེའུ་སྟེ་དང་པོའོ།། །།
༧ དེ་ནས་ཡུམ་ལྷ་མོ་ཐུགས་རྗེ་བྱམས་མས། གཙོ་བོ་ཡབ་ལ་ཞུས་པས། ཉིད་
ཀྱི་འཁོར་དུ་འཁོད་པ་ཡི། གདུག་ཅིང་རྔམ་པའི་བུད་མེད་རྣམས། དང་པོ་སྐྱེ་རྒྱུད་
ཅི་ལྟར་ལགས། བར་དུ་བསྒྲུབ་པ་ཅི་ལྟར་བསྒྲུབ། ཐ་མ་ལས་ལ་ཅི་ལྟར་སྦྱར། ཞེས་
ཞུས་པས། གཙོ་བོ་ཡབ་ཀྱིས་བཀའ་སྩལ་པ། ང་ཡི་འཁོར་དུ་འཁོད་པ་ཡི། གདུག་
ཅིང་རྔམ་པའི་བུད་མེད་རྣམས། དང་པོ་སྐྱེ་རྒྱུད་འདི་ལྟར་ཏེ། ཐོག་མར་སྟོང་པ་ཡེ་
བདལ་ལ། དབྱིངས་ཀྱི་ལྷ་ལྔའི་ཐུགས་རྗེ་དང་། སེམས་ཅན་སྤྱི་མཐུན་ལས་དབང་
གིས། རགས་པ་འཁྲུལ་སྣང་འབྱུང་བ་ཆགས། འབྱུང་བ་འདུས་པའི་དྭངས་མ་ལ།
ལྷུན་པོ་རི་བདུན་རོལ་མཚོ་བདུན། གཞན་ཡང་གླིང་བཞི་གླིང་ཕྲན་དང་། ཕྱི་ཡི་རྒྱ་
མཚོ་ཁོར་ཡུག་བཅས། སྟོང་གསུམ་འཇིག་རྟེན་གཏོས་སུ་སྲིད། རི་རྒྱལ་ལྷུན་པོའི་ཁོང་
སེང་ལ། པུ་ཤ་གསེར་མཆོག་གཞལ་ཡས་ཁང་། ཕོ་བྲང་ཡངས་ཤིང་མཛེས་པར་བྱུང་།
ཕོ་བྲང་དེ་ཡི་ཤར་ཕྱོགས་སུ། གསེར་ཁྲི་འཁོར་ལོའི་གདན་སྟེང་ན། ཐབས་ཆེན་ཡབ་
ཀྱི་སྤྲུལ་པ་ལས། ས་བདག་ཙང་ཙང་འཁོར་བ་བཞུགས། ཕོ་བྲང་དེ་ཡི་ནུབ་ཕྱོགས་
ཀྱི། གཡུ་ཁྲི་པད་མའི་གདན་སྟེང་ན། ཤེས་རབ་ཡུམ་གྱི་སྤྲུལ་པ་སྟེ། སྲིད་པའི་ས་
བདག་སྟོང་ཁྱབ་བཞུགས། དེ་གཉིས་ཐུགས་ཡིད་འདྲེས་པ་ལས། གདུག་པའི་བུད་
360

རྒྱུད་སྡེ།
5
རྒྱ་མདུད་འབར་བའི་རྒྱུད།
མེད་སྐུ་ལྔ་བྱུང༌། སྐྱེ་འགྲོ་ཤ་ཡི་བདག་མོ་དང་། སྐྱེ་འགྲོ་དྲོད་ཀྱི་བདག་མོ་དང་། སྐྱེ་
འགྲོ་ཁྲག་གི་བདག་མོ་དང༌། སྐྱེ་འགྲོ་དབུགས་ཀྱི་བདག་མོ་དང༌། སྐྱེ་འགྲོ་ཚེ་བཀྲག་
བདག་མོ་ལྔ། སྤྲུལ་པའི་བུད་མེད་འཁོར་ཚོགས་ལྡན། ཤིན་ཏུ་གདུག་ཅིང་རྔམ་པ་
བྱུང་། ཅེས་གསུངས་མ་ཐག་ཏུ། འཁོར་གྱི་བདག་མོ་ཆེན་མོ་ཡབ་ཡུམ་སྤྲུལ་པ་དང་
བཅས་པ་ཐམས་ཅད་རང་གི་ཁུངས་དང་གླེང་གཞི་ལ་དགའ་ནས། གཙོ་བོ་ལ་སྐོར་བ་
དང་། ལྷ་ཕྱག་དང་། མེ་ཏོག་གི་ཚོགས་བསམ་གྱིས་མི་ཁྱབ་པར་ཕུལ་ནས། མདུན་དུ་
འཁོད་དོ། །རང་དམ་སྲོག་གི་སྙིང་པོ་རྣམས་གོ་རིམ་བཞིན་དུ་ཕུལ་ལོ། །དང་པོ་གཙོ་
བོ་ཡབ་ཙང་ཙང་འཁོར་བས། ས་ཁྲ་ཏི་སྟ་ཏི་སྟ་ལྷན། ཞེས་ཕུལ་ལོ། །ཡུམ་ས་བདག་
སྟོང་ཁྱབ་མས། ཁ་རག་བུམ་ལིང་ཞེས་ཕུལ། སྐྱེ་འགྲོ་ཤ་ཡི་བདག་མོས། པྲ་མ་དུན་པྲ་
མ་དུན་ཞེས་ཕུལ། སྐྱེ་འགྲོ་དྲོད་ཀྱི་བདག་མོས། ཡ་མ་དུ་ཡ་མ་དུ་ཞེས་ཕུལ། སྐྱེ་འགྲོ་
ཁྲག་གི་བདག་མོས། དུ་དུ་རིལ་དུ་དུ་རིལ་ཞེས་ཕུལ། སྐྱེ་འགྲོ་དབུགས་ཀྱི་བདག་མོས།
པྲ་མོ་དུན་པྲ་མོ་དུན་ཞེས་ཕུལ། སྐྱེ་འགྲོ་ཚེ་བཀྲག་བདག་མོས། པྲ་ལ་དུན་ཤག་པྲ་ལ་
དུན་ཤག་ཞེས་ཕུལ་ལོ། །དེ་ནས་སྤྲུལ་པ་ཆེན་པོ་ལྔ་ཡིས་འདི་ཕུལ་ལོ། །ན་ག་གཉའ་
ན་པྲ་མོ་དུན་སྙིང་ལ་ཛ། ཞེས་པས་རང་དམ་སྲོག་གི་སྙིང་པོ་ཕུལ་ནས། གཡུང་དྲུང་
བོན་གྱི་བསྟན་པ་སྲུང་བ་དང་། དབལ་ཕུར་ནག་པོའི་སྲུང་མར་ཁས་བླངས་ཤིང་དམ་
བཅས་སོ། །རྒྱ་མདུད་འབར་བའི་རྒྱུད་ལས། ས་བདག་མོ་ཡི་སྐྱེ་རྒྱུད་རང་དམ་སྲོག་གི་
སྙིང་པོ་ཕུལ་ཅིང་། དམ་ནོད་པར་བསྟན་པའི་ལེའུ་སྟེ་གཉིས་པའོ།། །།
༧ རི་རབ་ལྷུན་པོའི་རྩ་བ་རུ། ཆགས་པ་ཁྲག་གི་རྒྱ་མཚོ་འཁྱིལ། མཐིང་གུར་གཡུ་
ཡི་གཞལ་ཡས་ཁང་། མཛེས་བསྡུག་ཉམས་དགའི་ཕོ་བྲང་དུ། ཁང་བཟང་དེ་ཡི་ལྷོ་
ཕྱོགས་ནས། གཉེན་ཆེན་མེར་བ་གླང་མགོ་ཅན། ཁང་བཟང་དེ་ཡི་བྱང་ཕྱོགས་ནས།
ཀླུ་མོ་འཁྱུག་ཆེན་སྦྲུལ་མགོ་ཅན། དེ་གཉིས་སྨེ་བ་མི་ལྟར་མ་ཡིན་ཏེ། གཙང་མ་ལྷ་
361

གསུང་རབ་སྒོ་མཛོད་རིན་པོ་ཆེའི་གླེགས་བམ། 129
ལྟར་བཤོས་པའི་སྲས། གཏིང་ཁམས་མཚོ་སྨན་བཞི་རུ་བལྟམས། ནག་མོ་ས་བདག་
ཐིག་ལེ་མིག །ནག་མོ་མུན་པའི་རལ་འཐིབ་མ། ཐིག་ལེ་གཏིང་གི་འབྲི་མིག་མ། བསེ་
གདོང་ཆེན་མོ་ཁྲག་གི་སྤྱན། མ་སྲིང་སྲུང་མ་བྲན་མོའི་ཚུལ། ཡིད་སེམས་སྤྲུལ་པའི་
མ་མོ་རྣམས། འཁོར་དང་ཕོ་ཉ་སྤྲུལ་པ་བཅས། ཤིན་ཏུ་གདུང་ཞིང་རྔམ་པར་བྱུང་།
ཅེས་གསུངས་མ་ཐག་ཏུ། གཏིང་ཁམས་བུད་མེད་མཚོ་སྨན་གྱི་ཚོགས་དང་། ཡིད་
སེམས་སྤྲུལ་པའི་མ་མོ་རྣམས། རང་གི་ཁུངས་དང་གླེང་གཞི་ལ། དགའ་མགུ་ཡི་རང་
པར་གྱུར་ནས། གཙོ་བོའི་མདུན་དུ་འཁོད་ནས། རང་དམ་སྲོག་གི་སྙིང་པོ་རྣམས། གོ་
རིམ་བཞིན་དུ་ཕུལ་ལོ། །དང་ལ་གཉེན་ཆེན་མེར་བ་གླང་མགོ་ཅན་གྱིས། དུ་དུ་རིལ་
ཏི་སྟ་ལྷན། ཞེས་ཕུལ། ཀླུ་མོ་འཁྱུག་ཆེན་སྦྲུལ་མགོ་ཅན། ན་ག་པྲ་མ་དུན་ཛ། ཞེས་
ཕུལ། ནག་མོ་ས་བདག་ཐིག་ལེ་མིག་གིས། མ་ར་ཡ་ཏིང་ཏིང་ཤིག །ཞེས་ཕུལ། ནག་
མོ་མུན་པའི་རལ་འཐིབ་མས། མ་ར་ཡ་ཏིང་ཏིང་པུ་ཤག །ཞེས་ཕུལ། ཐིག་ལེ་གཏིང་
གི་འབྲི་མིག་མས། མ་ར་ཡ་ཏིང་ཏིང་ཧྲུན། ཞེས་ཕུལ། བསེ་གདོང་ཆེན་མོ་ཁྲག་སྤྱན་
མས། མ་ར་ཡ་ཏིང་ཏིང་ལྷན། ཞེས་ཕུལ། དེ་ལྟར་རང་དམ་ནས་འབོད་པ། སྲོག་
གི་སྙིང་པོ་དང་བཅས་པ་གཙོ་བོ་ལ་ཕུལ་ལོ། །དེ་ནས་རང་གི་སྒྲུབ་སྔགས་དང་ལས་
སྔགས་བཅས་པ་འདི་དག་ཀྱང༌། གཙོ་མོ་ནས་རིམ་བཞིན་གཙོ་བོ་ལ་ཕུལ་ལོ། །མ་ར་
ཡ་ཤིག་ཤིག་སྨུག་ཏ་ལྷན། མ་ར་ཡ་དུམ་སྟ་རྦད་ཏི་སྟ་ལྷན། མ་ར་ཡ་ཧྲིལ་ཧྲིལ་ཏི་སྟ་
ལྷན། ཐམ་ཧྲང་དུལ་ཤག་ཏི་སྟ་རྦད་ལྷན། མ་ར་ཡ་ཧྲུལ་ཏི་སྟ་ལྷན། མ་ར་ཡ་ཐུམ་
ཏི་སྟ་ལྷན། མ་ར་ཡ་ཙི་ཏ་རྦད་ཏི་སྟ་ལྷན། མ་ར་ཡ་ཐུམ་ཏི་སྟ་རྦད། མ་ར་ཡ་ཧྲིལ་ཏི་
སྟ་རྦད། ཞེས་པས་སྲིད་པ་གཏིང་གི་མཚོ་སྨན་གཙོ་འཁོར་དང་བཅས་པ་རྣམས་ཀྱིས།
རང་དམ་སྲོག་གི་སྙིང་པོ་ཕུལ་ནས། གུས་པར་དམ་ནོས་ཤིང་། གཡུང་དྲུང་བོན་གྱི་
བསྟན་པ་སྲུང་བ་དང་། དབལ་ཕུར་ནག་པོའི་སྲུང་མ་རུ། ཁས་བླངས་ཤིང་དམ་དུ་
362

རྒྱུད་སྡེ།
ཊར
རྒྱ་མདུད་འབར་བའི་རྒྱུད།
བཅས་སོ། རྒྱ་མདུད་འབར་བའི་རྒྱུད་ལས། གཏིང་ཁམས་མཚོ་སྨན་གྱི་སྐྱེ་རྒྱུད་དང་
རང་དམ་སྲོག་གི་སྙིང་པོ་ཕུལ་ཅིང་། དམ་ནོས་པའི་ལེའུ་སྟེ་གསུམ་པའོ། །།
༧ དབལ་གྱི་རྒྱལ་པོས་བཀའ་སྩལ་པ། རི་རབ་ལྷུན་པོའི་འབྲམ་གཞི་ཡང་། རིན་
ཆེན་གསེར་གྱི་གདར་ལ་ཐུག །རིན་ཆེན་གསེར་གྱི་གྲང་མ་ལ། མཐིང་ནག་དར་གྱི་
གུར་ཁང་ཕུབ། སྦྲུལ་ནག་དཀྱུས་པ་རེ་ཐག་རྐྱང་། ཆུ་སྲིན་རྔམ་པའི་ཚུལ་ལ་བསྟོད།
གུར་ཁང་དེའི་བྱང་ཕྱོགས་ནས། ས་བདག་གསང་བ་ལག་ཆེན་ཉིད། རུ་སྦལ་ཁྲ་བོའི་
ཁྲི་ལ་བཞུགས། གུར་ཁང་དེ་ཡི་ལྷོ་ཕྱོགས་ན། ས་ཡི་ལྷ་མོ་བརྟན་མ་ནི། གསེར་ཕག་
སེར་པོའི་ཁྲི་ལ་བཞུགས། དེ་གཉིས་སྨེ་རྩོག་མི་ལྟར་མ་ཡིན་ཏེ། ཐབས་དང་ཤེས་རབ་
དབང་གིས་འཚོས། ས་བདག་དྲེགས་པའི་བུ་མོ་བཞི། ཤིན་ཏུ་གདུག་ཅིང་རྔམ་པ་
བསྟན། ཤར་ཕྱོགས་སྙིང་ཚལ་ས་བདག་མོ། ལྷོ་ཕྱོགས་ལྷོ་སྨན་ས་བདག་མོ། ནུབ་
ཕྱོགས་ཀུན་འདུལ་ས་བདག་མོ། བྱང་ཕྱོགས་པྲ་མའི་ས་བདག་མོ། རྔམ་དྲེད་བུད་
མེད་འཁོར་ཚོགས་ལྡན། ཤ་ཟ་ཁྲག་འཐུང་སྲོག་ལ་རྒོལ། མ་རུང་གདུག་པའི་ཚོགས་
སུ་བྱུང་། ཞེས་གསུངས་མ་ཐག་ཏུ། ས་བདག་དྲེགས་པའི་བུ་མོ་དེ་དག་ཀྱང་། རང་
གི་ཁུངས་དང་གླེང་གཞི་ལ་དགའ་ཞིང་དད་པར་གྱུར་ཏེ། གཙོ་བོ་ལ་བསྟོད་པ་དང༌།
མཆོད་པའི་བྱེ་བྲག་བསམ་གྱིས་མི་ཁྱབ་པ་ཅིག་བྱས་ནས། མདུན་དུ་འཁོད་དེ་རང་
དམ་སྲོག་གི་སྙིང་པོ་འདི་རྣམས་གཙོ་བོ་ལ་ཕུལ་ལོ། །དང་ལ་ས་བདག་གསང་བ་ལག་
ཆེན་གྱིས། ཏི་སྟ་མ་ར་ཡ་ལྷན། ཞེས་ཕུལ། ས་ཡི་ལྷ་མོ་བརྟན་མ་ཡིས། ཏི་སྟ་ཏིང་
ཏིང་དུ་ར་ཧེད་མ་ར་ཡ་ལྷན། ཞེས་ཕུལ་ལོ། །ཤར་ཕྱོགས་སྙིང་ཚལ་ས་བདག་མོས།
ཛ་ཧ་ཛ་ཧ་ཞེས་ཕུལ། ལྷོ་ཕྱོགས་ལྷོ་སྨན་ས་བདག་མོས། ཤང་ཀ་དུ་ཛ་ཞེས་ཕུལ།
ནུབ་ཕྱོགས་ཀུན་འདུལ་ས་བདག་མོས། པྲ་ལ་ཤག་ཡ་ཛ་ཞེས་ཕུལ། བྱང་ཕྱོགས་པྲ་
མའི་ས་བདག་མོས། ཛ་དུ་ཧ་ཛ་དུ་ཧ་ཞེས་ཕུལ། ས་བདག་དྲེགས་པའི་བུ་མོ་རྣམས་
363

གསུང་རབ་སྒོ་མཛོད་རིན་པོ་ཆེའི་གླེགས་བམ། 129
ཀྱིས། རང་དམ་སྲོག་གི་སྙིང་པོ་ཕུལ་ནས། གུས་པར་དམ་ནོད་ཅིང་སྲིད་པ་བོན་གྱི་
བསྟན་པ་སྲུང་བ་དང་། དྲག་པོ་ཕུར་པའི་སྲུང་མ་དང་། ལས་བྱེད་དུ་ཁས་བླངས་
ཤིང་དམ་དུ་བཅས་སོ། །རྒྱ་མདུད་འབར་བའི་རྒྱུད་ལས། ས་བདག་དྲེགས་པའི་བུ་མོ་
རྣམས་ཀྱི་སྐྱེ་རྒྱུད་དང་། རང་དམ་སྲོག་གི་སྙིང་པོ་ཕུལ་ཅིང་། དམ་ནོས་པར་བསྟན་
པའི་ལེའུ་སྟེ་བཞི་པའོ།། །།
༧ དབལ་ཆེན་ཁྲོ་བོས་བཀའ་སྩལ་པ། ཐུགས་རྗེ་བྱམས་མ་ལས་སོགས་ཏེ། འཁོར་
དུ་གཏོགས་པ་ཐམས་ཅད་ཉོན། གཞན་ཡང་དབལ་གྱི་སྲུང་མ་ནི། འཛམ་བུ་གླིང་གི་
ལྷོ་ནུབ་ན། སྔོན་འབྱུང་ཐུགས་རྗེ་དབང་གིས་བྱུང་། སྤྲུལ་པ་འདུལ་བ་ཟུར་གསུམ་
རེ། རྩེ་ལ་མེ་འབར་གཟའ་བཞི་འཆར། རི་རྐེད་ཚེར་ནག་གཅན་ཟན་འགྲོལ། ལོགས་
ལ་ཁྲག་མཚོ་ཀླུ་འབྲུག་འཁྲུག །དྲག་པོ་ཡོན་ཏན་འཚོགས་པའི་གནས། ངམ་ནག་རི་
ཡི་རྩེ